1988 թ. «Ղևոնդ Ալիշան» լուսավորչական-մշակութային ընկերության հիմնադրումից ի վեր փոխվել է մեր երկիրը, փոխվել ենք մենք և մեր երկրի ու քաղաքացիների առջև կանգնած մարտահրավերները։ Հայաստանը դարձել է անկախ պետություն և ժողովրդավարություն կառուցելու կարիք ունի։ Քաղաքացիները և քաղաքացիների կողմից ստեղծված հասարակական կազմակերպությունները պետք է առաջ տանեն Հայաստանում քաղաքացիական հասարակություն կառուցելու գործընթացը և պետք է անդարձելի դարձնեն այդ գործընթացը։